**REPUBLIKA HRVATSKA**

**ZADARSKA ŽUPANIJA**

**OPĆINSKO VIJEĆE**

**OPĆINA JASENICE**

KLASA: 350-01/23-01/10

URBROJ: 2198-21-01/1-23-02

Jasenice, \_\_. \_\_\_\_\_\_ 2024. godine

Na temelju članka 35. st.2. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 149. st. 3. Zakona o pomorskom dobru i morskim lukama („Narodne novine“, broj 83/23) i članka 30. Statuta Općine Jasenice („Glasnik Općine Jasenice broj 1/18, 8/18, 1/21, 3/21 – pročišćeni tekst i 11/22), Općinsko vijeće Općine Jasenice na svojoj \_\_. sjednici održanoj dana \_\_. \_\_\_\_\_\_\_\_ 2024. godine donijelo je

**ODLUKA**

**o izmjenama Odluke o redu na pomorskom dobru**

**Članak 1.**

Ovom Odlukom u članku 3. Odluke o redu na pomorskom dobru („Glasnik Općine Jasenice“ broj: 08/23), briše se stavak 6. i 7.

**Članak 2.**

Ovom Odlukom briše se članak 9. Odluke o redu na pomorskom dobru („Glasnik Općine Jasenice“ broj: 08/23).

**Članak 3.**

Ovom Odlukom mijenja se članak 12. Odluke o redu na pomorskom dobru („Glasnik Općine Jasenice“ broj: 08/23), koji sada glasi:

Za obavljanje djelatnosti na pomorskom dobru u općoj upotrebi za koju je izdana koncesija/dozvola na pomorskom dobru može služiti isključivo jednostavna građevina koja se prema propisima kojima se uređuje građenje ne smatra građenjem i to:

1. kiosk i druga građevina gotove konstrukcije tlocrtne površine u skladu s tipskim projektom,

2. ugostiteljska terasa,

3. slobodnostojeća ili sa zgradom konstruktivno povezana nadstrešnica tlocrtne površine do 20 m2, izvan tlocrtnih gabarita postojeće zgrade,

4. reklamni pano oglasne površine do 12 m2,

5. komunalna oprema (kontenjer za komunalni otpad, klupa, koš za otpatke, tende, jednostavni podesti otvorenih terasa i sl.),

6. promatračnica, obavijesna ploča oglasne površine do 12 m2,

7. privremena građevina za potrebe javnih manifestacija.

**Članak 4.**

Ovom Odlukom mijenja se članak 17. Odluke o redu na pomorskom dobru („Glasnik Općine Jasenice“ broj: 08/23), koji sada glasi:

U plažnom prostoru namijenjenom za kupače zabranjuje se:

- vezivanje plovila izvan organiziranih privezišta,

- izvlačenje plovila,

- postavljanje pontona bez odgovarajućih odobrenja i lokacijske dozvole, ako je trajni privez.

**Članak 5.**

Ovom Odlukom mijenja se članak 18. Odluke o redu na pomorskom dobru („Glasnik Općine Jasenice“ broj: 08/23), koji sada glasi:

Na prirodnim i uređenim morskim plažama zabranjuje se:

- kampiranje i noćenje,

- upotreba svih vrsta sapuna i šampona te ostalih kemijskih sredstava na tuševima,

- paljenje vatre u bilo koje svrhe te upotreba roštilja i bilo koje vrste otvorenog plamena na plažama,

- ispust u more ili u tlo fekalne kanalizacije iz ugostiteljskih objekata ovlaštenika dozvole na pomorskom dobru, odnosno vlasnici privatnih objekata te ovlaštenika dozvole na pomorskom dobru (svi plažni objekti moraju biti spojeni ili na sustav fekalne kanalizacije ili na nepropusnu septičku jamu ili više njih koje su izgrađene sukladno Zakonu o gradnji),

- kupanje životinja, izuzev na plažama za pse na kojima je to dozvoljeno, a koje su označene posebnim znakom,

- oštećivanje drveća, grmlja, cvjetnjaka, živica i drugog raslinja, te lijepljenje plakata po drveću.

**Članak 6.**

Ovom Odlukom briše se članak 29. Odluke o redu na pomorskom dobru („Glasnik Općine Jasenice“ broj: 08/23).

**Članak 7.**

Ovom Odlukom mijenja se članak 30. Odluke o redu na pomorskom dobru („Glasnik Općine Jasenice“ broj: 08/23), koji sada glasi:

U slučaju onečišćenja izazvanim vremenskim nepogodama ili drugim izvanrednim situacijama, pomorski redar će naložiti pravnoj ili fizičkoj osobi koja obavlja poslove održavanja, odnosno čišćenja, rok za izvanredno čišćenje pomorskog dobra, a ako isti to ne učini primijenit će se pravila Zakona o općem upravnom postupku koja se odnose na prisilno izvršenje nenovčanih tražbina.

**Članak 8.**

Ovom Odlukom mijenja se članak 31. Odluke o redu na pomorskom dobru („Glasnik Općine Jasenice“ broj: 08/23), koji sada glasi:

(1) Prilikom zauzimanja površine na pomorskom dobru na teritoriju Općine moraju biti ispunjeni sljedeći uvjeti:

1. prostor za prolaz pješaka svugdje mora biti širi od 1,5 m (jedan metar i 50 centimetara),

2. ležaljke i plovila moraju biti udaljeni od 1,5 m (jedan metar i 50 centimetara) do 4 m (četiri metra) od mora, dok ležaljke i plovila jednog ovlaštenika dozvole na pomorskom dobru moraju biti udaljene najmanje 10 m (deset metara) od ležaljki i plovila drugog ovlaštenika dozvole na pomorskom dobru,

2. prometovanje pješaka i dopuštenih prometnih sredstava mora biti neometano i potpuno pregledno, tj. zabranjeno je bilo kakvo ometanje prometa ili smanjivanje njegove preglednosti,

3. pristup vatrogasnim vozilima, vozilima hitne medicinske pomoći i korištenje hidranta mora biti omogućeno u svako doba,

4. u prometovanju pomorskim dobrom zabranjeno je stvaranje prekomjerne buke i onečišćenja.

(2) U slučaju postupanja protivno stavku 1. ovog članka pomorski redar će naložiti vlasniku i/ili posjedniku sredstava odnosno objekta da iste prilagodi uvjetima iz stavka 1. ovog članka, a ako isti to ne učini primijenit će se pravila Zakona o općem upravnom postupku koja se odnose na prisilno izvršenje nenovčanih tražbina.

**Članak 9.**

Ovom Odlukom mijenja se članak 33. Odluke o redu na pomorskom dobru („Glasnik Općine Jasenice“ broj: 08/23), koji sada glasi:

(1) Kod obavljanja djelatnosti komercijalno-rekreacijskog sadržaja, ovlaštenik dozvole na pomorskom dobru, mora koristiti plažne rekvizite (suncobrani, ležaljke i tome slično) i plovila (sandoline, pedaline, daske za jedrenje i tome slično) koji su unificirani, bez reklamnog sadržaja, kvalitetni, u ispravnom stanju, primjerenog izgleda te ne smiju ugrožavati njihove korisnike, kao ni ostale korisnike plaže. Suncobrani moraju biti bijele boje.

(2) Postavljeni rekviziti (ležaljke, suncobrani i sl.) ne smiju ometati korištenje plaže kao općeg dobra te se raspoređuju po plaži na način da se rekviziti jednog ovlaštenika dozvole na pomorskom dobru, podjele na dvije grupe rekvizita, između kojih mora ostati koridor za nesmetani pristup svim korisnicima plaže u duljini ležaljke, a svaka grupa rekvizita može sadržavati po dva reda ležaljki s ostavljenim koridorom za nesmetani pristup i boravak uz more svim korisnicima plaže između samih redova u duljini ležaljke te za prolaz između svake ležaljke u širini ležaljke.

(3) Ležaljke, plovila i ostala oprema moraju biti složeni na jednom mjestu te se tek na zahtjev korisnika mogu postaviti na za to predviđeno mjesto na plaži.

Ležaljke moraju biti udaljene od 1,5 m (jedan metar i 50 centimetara) do 4 (četiri) metra od mora.

(4) Ležaljke jednog ovlaštenika dozvole od ležaljki drugog ovlaštenika dozvole moraju biti udaljene minimalno 10 (deset) metara.

**Članak 10.**

Ostalo odredne Odluke o redu na pomorskom dobru („Glasnik Općine Jasenice“ broj: 08/23) ostaju nepromijenjene.

**Članak 11.**

Ova Odluka stupa na snagu osmog dana od dana objave u „Glasniku Općine Jasenice“.